
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 7 decembrie 2010               

PL-x  679/2010                     


AVIZ

asupra proiectului de lege privind aprobarea Ordonanţei de urgenţă a Guvernului nr.84/2010 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege privind aprobarea Ordonanţei de urgenţă a Guvernului nr.84/2010 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap, trimis cu adresa PL-x 679 din 22 noiembrie 2010 şi înregistrat cu nr. 31/1049 din 24 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 16 noiembrie 2010.
Proiectul de lege are ca obiect de reglementare modificarea şi completarea Legii nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, în sensul reglementării procesului de reevaluare a persoanelor cu handicap şi extinderii sferei de competenţă a comisiei superioare, ca urmare a recomandărilor cuprinse în documentele întocmite în urma acţiunilor de control efectuate în baza ordinelor ministrului muncii, familiei şi protecţiei sociale, a introducerii acţiunii de suspendare a dreptului la asistenţă socială sub formă de prestaţii sociale în bani, până la încheierea procesului de reevaluare, a anulării încadrării în grad de handicapat pentru persoanele adulte cu handicap, dacă în urma reevaluării nu se menţine încadrarea în gradul de handicapat şi a introducerii de sancţiuni în cazurile în care certificatele de încadrare în grad şi tip de handicapat au fost acordate nejustificat.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 7 decembrie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.1131 din 17.09.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor ordinare.
                          PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean

